APS şi Banca Europeană pentru Reconstrucţie şi Dezvoltare (BERD) anunţă finalizarea Proiectului Delta, pe data de 30 aprilie 2024, se arată într-un comunicat al APS, remis redacţiei. Această tranzacţie a implicat achiziţionarea unei participaţii într-un portofoliu de credite subperformante şi neperformante garantate cu depozit colateral imobiliar în România, precum şi credite negarantate, cu o valoare totală a tranzacţiei de aproximativ 400 de milioane de euro. Portofoliul a cuprins aproximativ 1.800 de împrumuturi, evidenţiind amploarea şi diversitatea activelor implicate, potrivit sursei.
Banca Europeană pentru Reconstrucţie şi Dezvoltare a finanţat 30% din portofoliu, în timp ce APS a asigurat finanţarea rămasă din fondurile propri şi conturile gestionate. APS Investments, implicată în această tranzacţie din februarie 2023, a subscris acest proces, asigurând succesul proiectului, se mai arată în comunicat.
"Suntem mândri că am finalizat tranzacţia Proiectul Delta, o realizare semnificativă în una dintre pieţele noastre principale", Martin Machoò, CEO & proprietar APS Group. "Colaborarea dintre BERD şi APS a fost esenţială pentru gestionarea acestei tranzacţii complexe."
"Proiectul Delta reprezintă cel mai mare portofoliu de credite neperformante tranzacţionat în România în ultimii 4 ani. Ne bucurăm că am putut susţine BERD, precum şi filiala proprie de investiţii prin această oportunitate strategică, consolidânu-ne astfel portofoliul de active corporative", declară Radu Dobre, CEO APS România.
Acest portofoliu a fost achiziţionat de la sucursala din Grecia a Piraeus Bank, care a finalizat cu succes această tranzacţie, marcând o mişcare strategică în strategia lor de dezinvestire, informează compania.
Încheierea tranzacţiei Proiectul Delta subliniază angajamentul APS de a stimula stabilitatea financiară şi oportunităţile de creştere în România, consolidând o traiectorie pozitivă pentru viitoarele demersuri în regiune, relatează sursa citată.